Omubaka wa Bukoto Central Constituency e Masaka Eng. Hon. Richard SEBAMALA yoomu ku Bantu abangi abeetabye ku mukolo gw’okwaabya olumbe lw’omugenzi Leokadia Namazzi Tezijjadda Maama w’omusumba w’essaza ly’eklezia Katolika elye Masaka Bishop Severus Jjumba e Bulando- Buddu mu Masaka City.
Omukolo guno ogubadde ogw’ekitiibwa gwetabiddwaako Katikkiro wa Buganda Owek. Charles Peter Mayiga, Katikkiro eyawummula Owek. Joseph Mulwanyammuli Ssemogerere, ng’emisa eyakulembedde emikolo gyonna eyimbiddwa Ssabasumba w’essaza ekkulu elye Kampala Paul Ssemogerere.
Omukyaala Nassuuna Leticia Florence muwala wa Pokino eyawummula Charles Kiyimba Kwewaayo Okukola tekutta yasumikiddwa okudda mu bigere bya Maama omugenzi Leokadia Namazzi Tezijjadda.
Omukolo gwetabiddwaako ababaka ba Palamenti bangi, Pokino Jude Muleke n’abaami ba Kabaka abawerako, Omutaka Mugema omukulu w’ekika kye Nkima, nabakulembeze kumitendera egyenjawulo.
#Central Updates
Do you have a story in your community or an opinion to share with us: Email us at editorial@watchdoguganda.com
lug_Latn lug_Latn lug_Latn lug_Latn eng_Latn eng_Latn